آوروپا بیرلیگی، ایرانین نوکلئر آنلاشماداکی تعهدلارینی آزالدیلماسی نیتیندن قایغی دویولدوغونو بیلدیردی.
آوروپابیرلیگی کمیسیونو سؤزچوسو مایا کوتسیانچیچ، گونلوک مطبوعات توپلانتیسیندا، ایران پرزیدنتی حسن روحانینین دونن ائتدیگی "ایرانین نوکلئر آنلاشماداکی تعهدلارینی داها دا آزالداجاغی" یولونداکی آچیقلاماسیندان قایغی دویدوقلارینی سؤیله‌دی.
آمریکا بیرلشمیش دؤولتلرینین ایران نوکلئر آنلاشماسین‌دان آیریلماسینا و تحریم تطبیق ائتمه‌یه باشلاماسینا باخمایاراق آوروپابیرلیگینین تعهدلارینی یئرینه گتیردیگینه ایشاره ائد‌ن کوتسیانچیچ، ایرانی، نوکلئر آنلاشماداکی تعهدلارا ضد اولان بوتون فعالیتلری ترسینه چئویرمه‌یه، نوکلئر آنلاشما‌نی قوروماغا و آنلاشمانین تام اولاراق تطبیقینه ضرر وئره‌جک حرکتلردن چکینمه‌یه چاغیریریق" دئیه دانیشدی.
کوتسیانچیچ، ایران نوکلئر آنلاشمایا اویغون داوراندیغی مدتجه آوروپابیرلیگینین ده تعهدونو داوام ائتدیرجگینی وورغولادی.
روحانی، آوروپا اؤلکه‌لرینین نوکلئر آنلاشمادا وئردیگی سؤزلری یئرینه یئتیرمه‌دیگی سببیله دؤردونجو آددیم اولاراق بو گون‌دن اعتباراً قوم شهرین‌ده اولان فردو نوکلئر تاسیسلرینده‌کی مین ۴۴ سانتریفوژا گاز تزریق ائتمه‌یه باشلاناجاغینی آچیقلامیشدی.
